Pacific Heights (San Francisco)

**Pacific Heights** je susjedstvo u San Francisku, saveznoj državi Kalifornija. Poznato je po ljudima koji žive u njemu. Nalazi se na jednoj od najljepših okolina u Sjevernoj Kaliforniji te pruža panoramski pogled na Golden Gate most, zaljev San Franciska, Palatu fine umjetnosti, Alcatraz i Presidio. Mikroklime koje su prisutne u ovom području omogućavaju da vrijeme bude vedrije, mada ne i toplije od drugih područja San Franciska zbog svog položaja.

Asocijacija stanovnika Pacific Heightsa označava susjedstvo od ulice Bush, Presidio avenije, ulice Union i avenije Van Ness.

Pacific Heights se nalazi na grebenu koji se naglo diže iz Marina distrikta i Cow Hollow susjedstva sjeverno, pa sve do završne visine od 110 m iznad nivoa mora. U Pacific Heightsu se nalaze dva parka - Lafayette i Alta Plaz. Ka sjeveru se može vidjeti Golden Gate most, rt Marin i otok Alcatraz.

Lower Pacific Heights je područje južno od ulice California Street pa sve do Post Street. Iako je ono ranije bilo dio Western Additiona, novo susjedstvo je postalo popularno sve od ranih 1990ih kada su ga agenti za nekretnine doveli do izražaja.

## Historija 
Susjedstvo je prvi put sagrađeno 1870ih sa nekoliko manjih viktorijskih kuća. Stil građevina je zamjenjen početkom dvadesetog vijeka i pogotovo nakon zemljotresa 1906. godine. Područje je i dalje stambeno te je poznato po svojoj obojenoj viktorijskog arhitekturi.

## Znamenitosti i karakteristike 
Najstarija zgrada u Pacific Heights, koja se nalazi na adresi 2475 Pacific Avenue, izgrađena je 1853. godine. Većina susjedstva je izgrađeno nakon zemljotresa 1906. godine. Vrste arhitekture su različite te su viktorijski, Mission Revival, Edwardian i Château česti stilovi.

Nekoliko zemalja ima konzulate u Pacific Heights: Njemačka, Grčka, Italija, Portugal, Rusija, Južna Koreja i Vijetnam.

Veći dio butika i restorana susjedstva se može naći duž ulice Fillmore Street, južno od avenije Pacific. Ovaj dio susjedstva također sadrži prodavnice poput Marc by Marc Jacobs, Ralph Lauren, Athleta i Prana. Druge poslovne organizacije se nalaze na ulicama California i Divisadero kao i na aveniji Van Ness.

Pacific Heights sadrži mnoštvo škola poput San Francisco University High School, Drew School (prije se zvala Drew College Preparatory School), The Hamlin School, Convent of the Sacred Heart High School, Stuart Hall High School i Town School for Boys, i još mnoge druge.

Univerziteti koji se nalaze u Pacific Heights su Arthur A. Dugoni School of Dentistry, koji je dio univerziteta University of the Pacific i Academy of Art University.

## Vlada i infrastruktura 
Sjeverna stanica San Francisco Police Departmenta (skraćeno SFPD), odnosno policijsko odjeljenje San Franciska upravlja ovim susjedstvom.

## Istaknuti stanovnici 
* Jonathan Ive: glavi dizajner za kompaniju Apple Inc.
* Peter Thiel: suosnivač kompanije PayPal
* Larry Ellison: suosnivač i glavni izvršni direktor kompanije Oracle Corporation
* Nancy Pelosi: prijašnja govornica predstavničkog doma SAD-a i trenutna voditeljica manjine predstavničkog doma SAD-a
* Robin Williams: glumac i komičar
* Danielle Steel: autor

## Galerija 

File:Queen Anne House.jpg|C. A. Belden House na ulici Gough je kuća u Revival stilu sa djelovima Queen Anne i Beaux Arts stilova. Kuća je na spisku državnih historijskih mjesta San Franciska.
File:Russian Consulate-General in SF.JPG|Ruski konzulat u San Francisku.
File:Pacific Heights, house entrance.jpg|Tipičan ulaz u kuću u Pacific Heightsu.
File:Mrs doubtfire house san francisco.jpg|Kuća korištena za vanjske snimke kuće iz filma *Mrs. Doubtfire*. Uslikano kratko nakon smrti Robina Williamsa.

## Reference 
## Vanjski linkovi 
*Pacific Heights Residents Association
*The San Francisco Chronicle: Pacific Heights (referentni članak)
*The San Francisco Chronicle: "The Perfect Pacific Heights Commute, the scenes from Pacific Heights to Lucas Film in the Presidio" 
*Flickr grupa—Pacific Heights susjedstvo (lista fotografija)
*

Kategorija:San Francisco